2 vas weens perlemoen, 5 weens sakeroof | Netwerk24
Deur Brandon Nel 20 Junie 2019 13:20
Van die denimbroeke waarop die polisie beslag gelê het toe hulle vyf verdagtes aangekeer het in 'n voertuig wat Woensdag by 'n sakerooftog in Rondebosch, Kaapstad, betrokke was.Foto: Suid-Afrikaanse Polisiediens
Twee verdagtes is Woensdagaand in die Strand in die Wes-Kaap in hegtenis geneem weens perlemoensmokkelary.
Lede van die polisie se blitspatrollie het op inligting van die gemeenskap gereageer en die verdagtes van onderskeidelik 27 en 37 jaar is omstreeks 23:00 in hegtenis geneem.
Daar is op 120 perlemoene beslag gelê. Die verdagtes is in aanhouding by die Strand-polisiekantoor totdat hulle in die hof sal verskyn.
Stelle beddegoed wat ook in die voertuig gevind is. Foto: Suid-Afrikaanse Polisiediens
In 'n onverwante voorval het lede van die blitspatrollie vyf verdagtes omstreeks 22:00 in Ou Paarl-weg in Kraaifontein in hegtenis geneem. Die verdagtes, van tussen die ouderdom van 22 en 47, was in 'n voertuig wat vroeër die dag by 'n sakerooftog in Rondebosch betrokke was.